Downloaded from YTS.MX
Official YIFY movies site: YTS.MX
Vai con coidado na estrada.
Polas normas de tráfico? Coma se non infrinxísemos regras.
Cales?
Cales van ser, ho? As do oficio de asasino.
Só shows autorizados pola empresa.
Non matarmos menores.
Que merda de regras, ho.
O que máis me amola é que as puxo o presi de MK, Cha Min-kyu,
o peixe máis gordo do sector.
Como imos gañar a vida os que non somos de ningunha empresa?
Non aturo o de "non afiliado".
Só falar del, xa me dá gana de matalo.
Que me dis? Mándolle a Cha Min-kyu un puñal ensanguentado?
Tes présa por morrer?
Para retalo a un duelo a morte, has de ser Gil Boksoon como mínimo
ou o fenómeno de MK co nome de insecto, Ma…
Como lle chamaban?
Cantos máis cartos gañemos, mellor.
Tampouco podemos contar coa pensión.
E dá grazas que imos tirando.
Moitos rapaces non fan nada porque non hai traballo.
Os novos non teñen a mentalidade para este negocio.
Como poden dicir que falta traballo?
Queren gañar moito sen esforzarse.
A clásica contradición.
Por iso che chaman boomer, irmán.
A culpa non é da rapazada.
É da merda de sociedade.
E que culpa ten a sociedade?
Sempre foi igual de merda.
E vai a peor. Os novos sen traballo,
e nós con dous choios para chegarmos a fin de mes.
Chegas aos 50 e queren que te retires.
Unha putada.
Xa.
Por iso estamos atrapados nesta merda de vida.
A onde vas?
Ao baño.
Chegamos tarde. Bule.
Mi madriña…
Que lle custaba facer ben o traballo?
Primeira:
non matar menores.
Segunda:
facer só shows autorizados.
Terceira:
os shows autorizados sempre se deben intentar.
As regras que impuxo MK…
Os non afiliados non podemos cumprilas.
Non é certo.
Seguro que moitas empresas buscan homes co voso talento.
Nos tempos que corren, se non é MK, non paga a pena, non?
O meu irmán…
Morreu rápido e sen sufrir?
Seguro que si.
Non se resistiu moito.
Se vas por aí, ti si que vas sufrir.
E ti quen carallo es?
Por que tardaches tanto?
Fartara de esperar.
Vaites…
Polas fouces en ambas as mans,
has ser o fenómeno que anda dando a nota.
O Saltón, non si?
Non, agarda. Era…
Como era, ho?
Iso, Miñoca!
Estás de chola?
É Mantis, cabrón de merda.
Alias o Demo da Morte, por se non o sabías.
"Cabrón" así de entrada?
Debería chamar os teus pais?
Que ben, mira.
Morría de gana de coñecerte.
A min?
Min-kyu…
O avó tenche medo, pero pensa que pode comigo.
Sexa como for,
supoño que somos irmáns de nivel A.
Como vés ti en persoa co teu secuaz, Mantis.
Non vaias de sobrado, carcamán.
O presidente veu para falarmos antes das vacacións.
Chegaches tarde para facerme traballar.
Ponte a ela.
Eu marcho.
Temos que falar. A onde vas?
Senta e acabo con isto nun tris, si?
Un segundo!
Aí estiveches ben, rapaz.
Ben feito, Miñoca!
Que non son Miñoca!
Ola, que veñan dous limpadores máis.
É un traballo de Mantis,
é unha desfeita.
Iso.
Vai ao gran, teño présa.
Quería pedirche que me liberes do meu contrato.
Tendo en conta o valor da miña marca, sete anos é demasiado.
Vas para outra empresa?
Ou montarás algo teu?
Pois…
Isto é polo…
da túa amiga outra vez?
Non é exactamente iso, pero…
Pásao ben nas vacacións, si?
Min-kyu, agarda.
E agora que?
Isto que é?
Un puñal ensanguentado.
As fouces non contan?
Un momento.
De verdade o ías coller?
Era broma, ho.
Era unha broma. Non o tomes tan en serio!
Pasareino ben, logo.
Non estás listo para ir por libre.
Para levar unha empresa, hai que saber negociar.
Veña, desta arrisquei a vida.
Xa, e case funciona.
O que?
En serio?
Daquela, vólvocho ofrecer?
Supoño que non.
Cando volvas, revisamos o contrato e organizamos a entrevista coa túa amiga.
En serio?
Quita de aí! Presi!
Máis vale que non te botes atrás.
Mi madriña.
Xa estás cumprindo a túa palabra, presi.
Viva Cha Min-kyu!
Vamos, MK!
Non che dixera que confiases en min?
Agora tamén traballas para MK.
Ponte en forma mentres estou fóra.
Que dis?
Como foi a pique MK co ben que ía?
O que? Repite. Que Min-kyu que?
Que está morto? En serio?
Liquidouno Boksoon?
Que envexa.
Chego a sabelo e retábao daquela.
Onde estás, por certo? Non te vexo.
Onda vai ser? No traballo.
Veña, hai mil que nos coñecemos.
Teño que chegar a fin de mes.
Déixote.
Claro, o traballo primeiro. Veña, a ela.
Ti traballa moito e faite rica sen min.
- Velaí o está! - E toda esta xente?
Ai, e agora que MK foi a pique, disque te queren noutras empresas.
- Mantis! - Es Mantis, non si?
Somos de Yujin.
Coñécesme, non?
Ven connosco.
- Síntoo. - Coidarémoste.
- Síntovolo. - A nosa empresa é mellor.
Boa sorte!
Como pica!
A ver…
Ola! Xa cheguei!
Bo traballo.
Cheira que alimenta.
É galbi-jjim?
É que volveu Han-ul.
Había estrañar a comida coreana cando estaba fóra.
Así que cociñei abondo para todos.
Veña, ho.
Han-ul non traballaría aquí connosco nin que MK desaparecese do mapa.
Eu non dixen o contrario.
Isto que é?
Ai, iso?
Para o mes quedamos sen despacho.
Volverei ao traballo de campo, supoño.
Non estás ben.
Collerei máis shows, tráeme os que poidas.
Síntocho.
Mereces máis.
Non estaría afiliada
se non me colleses tras arruinar a miña empresa.
Hostia puta!
Aínda non arranxaron o ascensor?
Que levas posto? É a moda europea ou que?
Que observadora.
Última colección. Fixo que tes envexa.
- Mantis, que tal? - Ben.
Canto tempo, e ti…
A que cheira?
O xefe fixo galbi-jjim
porque viña certo parvo coma ti.
Contra, galbi-jjim?
Farteime a comelo nos coreanos de Europa.
Vaites.
Vamos, os rapaces agardan.
- Ei! - Podo deixar isto?
Abofé que si.
Vamos!
Bule.
Logo hei volver.
Veña, bebe.
Non aceptamos máis xente.
Abre antes de que te mate.
Non quere máis xente. Detesta o xentío.
Quen carallo o di?
Mantis. Aínda queres pasar?
Non, home, non. Todo ben.
Así non é.
Jae-yi estaba a piques de volver a MK.
Que vai facer agora?
Por que che dá tanta carraxe?
Veña, ho, despois dela iamos nós.
Na túa testa somos iguais?
- Eh? - Oe!
- Para! - Menos confianzas.
Tampouco é para pórse así. Ao menos, págalle antes de mallar nel.
Unha cousa…
pensabades que despois de Jae-yi iades entrar todos en MK?
Si.
Vós non rexedes. Estades de chola?
Ei!
Débovos algo ou que?
Su-min, por que non dis nada?
Como?
Cando el non estaba, ben que dicías de montar algo con Jae-yi.
Montar outra empresa?
Só era unha idea.
Por que non? Témoste a ti.
Exacto. Coa túa reputación, é posible.
- Certo. - Ves?
Pero…
Os boomers están nas últimas. É a nosa oportunidade.
Ten xeito para loitar, pero levar unha empresa é distinto.
- Ti non te metas. - Pois…
Só digo que debería levala Jae-yi. É dilixente, responsable e non nos zosca.
Seredes…
Quedamos en que me ocupaba eu de Jae-yi.
E por que te ías ocupar de min?
O que?
Pedinche eu que me meteses en MK?
Aí ten razón.
Non te vas ocupar dunha muller que xa está pillada.
Como que pillada?
Un momento.
Saes con alguén?
Hostia bendita.
Xenial.
Saes con alguén, logo?
Pois parabéns.
Vou ao baño.
Serás parvo.
- Sentidiño, meu. - O que?
Oe!
Pensas que levar unha empresa é un xogo de nenos?
Por que ía ocuparme de ti?
Porque che faltan habilidades.
- O que? - A nós tamén.
Alégrome por ti, parvo!
Pensas que me faltan habilidades?
Si.
Estamos empatados a oito.
Levaches a conta?
Tecnicamente, imos nove a sete.
E desde aquela, gañei nove seguidas.
En serio pensas que aquel día gañaches?
O que? Ti non?
Merda.
Tiña entendido que aquel día Jae-yi gañou a Mantis.
Daquela, por que debutou antes el?
Dígoche que é así.
Por iso Jae-yi pillou un cabreo e deixou MK.
Non debería saír alguén e paralos?
Lémbralo?
- Cando perdín contra ti sete… - Oito.
Non, sete veces.
Pero non me cabreaba cada vez que perdía.
Sabes por que?
Non lle deas tantas voltas.
Só che axudaba a erguerte.
Ai, é certo…
E o teu mozo, que? Traballa no sector ou é un civil?
Saír con alguén do sector non leva a ningures.
Que máis dá iso agora?
Ata MK está nas últimas.
Díxencho millóns de veces. Acabouse MK.
Os investidores retiráronse. Só quedan mequetrefes.
Non teñen nada.
Unha empresa coma MK non desaparece así como así.
Atende.
Poida que Cha Min-kyu morrese, pero os fíos movíaos Cha Min-hee.
A tipa esa tamén morreu. Liquidouna Boksoon
Que carallo lle pasa?
Entón, a startup da que falamos co resto…
A ver…
Hai unha persoa.
Quen?
Xa.
Queres vir comigo?
Mi madriña.
O vello si que sabe.
- Es ti, non si? - Son.
Encantado.
Son Benjamin Jo.
De Meta Software.
Como podo axudarche?
Son moi fan teu, Mantis.
Desculpe, chegamos tarde.
Teño unha reunión.
Que mágoa.
Chámame.
Quere que o chame eu?
Vello!
Canto tempo.
Non te chamei, non?
Foiche porque…
Agarda, escóitame.
Ti tampouco me chamaches!
O vello Dokgo?
- Mantis foi velo? - Por que?
Que ten para ir visitar un exprofesor?
Tamén é quen lle puxo o alcume de Mantis.
Non si, Jae-yi?
Si.
Envexa.
Se tivese un mestre como Dokgo, agora non estaba así.
- E dilo diante de Jae-yi? - A ver…
- Non quería… - Tranqui. Ti come e cala.
Por que non fuches con el? Hoxe non tes traballo.
Logo teño unha cita.
Vivindo a boa vida, non si?
Non pensaba tocalo.
Mimá.
Como me pos isto aquí?
Vaia gusto me tes, ho.
Merda.
Mimá!
Unha benvinda da hostia.
Xa sabía eu.
Ti que vas saber.
Xa tes unha idade.
Va que proeu?
Conque queres ir por aí…
Mira o que ripei.
Usa as dúas mans para pelexar. Ou con unha abonda?
Contra.
Xa vexo que si.
Hostia bendita!
Para xa. Teño fame.
Serás…
- Ai, non! - Non!
Come das túas.
Non me quedan.
Unha dieta desta merda á túa idade é mala para a saúde.
Adeus arterias.
Se tanto che preocupa, por que non me visitaches?
Porque ti e Min-kyu acabastes moi mal.
Son o teu alumno, tíñasme moi preocupado.
Sentíame mal.
E logo?
Daquela eras un aprendiz.
Un executivo ofrecéralle ao presidente un puñal ensanguentado,
e el aceptara.
Retireime para non pagalo coa vida. Debería estar agradecido.
Que vos pasou? Montastes a empresa xuntos.
Foi por un tema persoal.
Non o entenderías.
Vamos ver…
Ti non te retiraras?
Entón, por que andas con este cretino?
Non tiña boa pinta.
Vaiche dar os cartos para montares unha empresa?
É un rapaz inmaturo interesado no sector.
Os cartos danlle igual.
Quere iso dicir que…
estás a tentear o terreo para volveres a MK?
Como non me respondas, non me volves ver o pelo.
Coma se tiveses a onde ir.
Iso pensas?
En serio.
Presidente…
Voute tratar con respecto, si?
Un momento.
Por que non actuaches decontado? Agora a empresa é un caos.
Para que viñesen buscarme, coma ti.
Acabáramos, non esperaba menos.
A propósito,
gustaríame pedirche un favor.
Lembras a Shin Jae-yi, non?
Era a mellor da promoción.
Quéresma traer outra vez?
Marchou porque quixo.
Eu dela facía o mesmo.
Gañou e aínda así escollíchesme.
Porque te queriamos…
a ti.
Quen?
Para xa!
Que che parece?
Xa temos os resultados.
Imos para a sala de control?
Seica Shin Jae-yi non para de adestrar. Nótase nos movementos limpos.
Viches onde lle deu Lee Han-ul?
Arredor do páncreas, nada profundo.
Cunha arma real sería un rabuño.
Seguimos?
Obrigouna a bloquear co brazo dereito porque é destra.
Pero…
e se fosen armas de verdade?
Isto non pasaba.
A diferenza entre eles irá a máis.
Shin Jae-yi…
nunca acadará o nivel de Lee Han-ul.
Apréndelle a loitar con dúas armas.
É agresivo,
creo que lle acae o teu estilo.
Non será doado para ningún.
Non aceptarei a Shin Jae-yi baixo ningún concepto.
En serio? E logo por que?
Parece que Jae-yi tamén te evita.
Se me evita,
as súas razóns terá.
Se queres, cóntocho.
Paso.
Se non viñeses,
tería que ir buscarte.
Na MK que levanto, teñen cabida as novas xeracións.
Cando pase o meu momento…
chegará o teu.
Non deberías
perder o tempo con ela.
Quen queda nun sitio así?
Como o atopaches?
O teu xefe.
Díxome que vas equipada ás túas citas.
Conque este é o teu mozo?
Faichas pasar canutas? Queres que lle meta?
Mira que te mato!
- Máis arriba? - Si.
Aquí?
- Máis. - Aquí?
Oe, aí non!
Supoño que o vello aínda está en forma.
Non lle chaman "vello" pola idade, senón porque é o demo.
Non pasabas de montar unha empresa? Que cambiou?
- Díxoche algo o vello? - Que me ía dicir?
Sei que son moi bo,
parecíame que era facerlle outro favor.
Non marchaches e montaches a túa por iso?
Unha empresa que arruinei.
Daquela non me tiñas a min.
Ti es unha cousa, pero pensa tamén nos demais.
Se cadra, non teñen cerebro, pero teñen habilidades.
Xa non é coma antes, custa atopar investidores.
Pois mira!
Que opinas?
Inspírache confianza?
Que pasa?
Veña.
Canto tempo vas perder nese despacho de mala morte?
Hai que ter decisión.
Fágoo eu por ti se ti non te atreves?
Entendo.
Imaxinei que pasaría.
Na miña situación actual,
non é xusto reterte máis.
Síntocho moito.
Non digas iso.
Marcha.
Virei de cando en vez.
Claro.
- Su-min. - Dime.
Poñamos que hai un mozo A e unha moza B.
Son amigos de vello.
Un non é un amigo.
O tema é que B dixo que tiña mozo,
pero era mentira.
Por que mentiu?
Xa cho explico eu.
B sabe ben que A anda por ela,
pero faina sentir incómoda.
Por que cres que será?
Porque a B tamén lle…
Por que B non o ve coma un home.
Hostia puta, por que tardan tanto?
É coma un libro aberto.
Fálalle ben de min.
Aínda podo dar guerra.
Ou queda outros tres meses. Non pido máis, Jae-yi.
Xefe…
Síntoo.
Non podes quedar ata que atope substituto?
Ei! Por que carallo tardades tanto?
- Xa estás a comer? - Preparabamos a presentación.
Como conseguiches un patrocinador tan gordo?
Xogamos arreo ao Blood High School.
Blood… que?
Que din os profesionais?
- Ola. - Ola.
É o beta de Blood High School que imos sacar.
Como profesional diría que eses personaxes xa estarían mortos.
Quen quere un xogo que imita a realidade?
Certo. Ninguén xogaría.
- Total. - Exacto.
Mira que es guapa.
Quero escanearte en 3D para un videoxogo.
O ano pasado, morreron 317 600 persoas,
o que supón un aumento de 12 340 ou do 4,2 % con respecto ao ano anterior.
A nosa empresa contribuíu…
Sigo?
Dálle.
- Os beneficios… - Non son datos de cando MK ía ben?
As asasinatos corporativos tardan en ser rendibles
polos custos operativos.
Basta xa de custos. A vida da xente non dá moitos cartos.
Podo vervos traballar en persoa?
- Desculpa? - Iso axudaríame.
Sabedes por que fago isto?
Creo que non necesitamos sabelo.
Exacto. Non me interesan os beneficios nin os números.
PRESENTACIÓN DO EQUIPO SHIN JAE-YI
Sabía que era distinta.
É a túa moza, Mantis?
Desculpa, unha pregunta demasiado persoal.
Veña!
Agora algo divertido.
Nome: Kim Dong-young.
- Ten 28, con sete de experiencia… - El non.
Pon a ficha de Jae-yi.
Tiñas unha empresa. Creo que me soa o nome.
Ai, xa.
Unha empresa emerxente no boom do sector,
o monopolio de MK acabou con ela.
Eras aprendiza en MK?
Que ironía.
De nova tiñas nivel, como acabaches nunha empresa calquera?
Presidiu unha empresa.
Alguén do seu calibre intimidaba as empresas pequenas.
E as grandes evitábana por arruinar a súa empresa?
Unha paria.
Respondo eu da súa capacidade, así que seguimos.
Como de boa é?
E se loitase contra ti?
Ai, desculpa.
Esas cousas danme curiosidade.
Jae-yi, que tal sairías dunha pelexa con Mantis?
Non somos personaxes dunha merda de xogo.
Eu fago videoxogos.
Xa vexo.
E eu mato xente.
A próxima vez que te vexa, mátote.
Veña!
Arreando!
"Saír"? Imos de troula ou que?
Queda se queres.
Pódeme a curiosidade.
Que facedes? Dixen que marchamos.
Chámate o teu mozo.
Desculpa.
Sabes a oportunidade que era?
É un cretino, non nos trataría ben. Que tipo máis irrespectuoso.
Vindo de alguén que gaña a vida matando… É traballo!
- Queres que te traten así no traballo? - Si.
Que?
Só quero facelo.
Traballar.
Consígoche eu traballo.
Son Mantis.
Iso era cando estabas en MK.
Con MK ou sen ela, sigo sendo Mantis.
- E nós que? - Ti non te metas.
Ti serás o puto Mantis,
pero nós que somos?
- Douche outra malleira? - Para.
- Ti tamén, Dong-young. - Que pare de que?
A verdade é que…
todo é culpa túa.
O que?
Non ves que Mantis se cabreou con el por ti?
Non o vedes?
Se che gusta ela, dillo. Ou sae con el.
Deixade de portarvos coma nenos!
Mimá, que farto me tendes.
Eu volvo aí arriba.
Non vou perder a oportunidade pola vosa culpa.
Yang Su-min, Bboombye, vós que facedes?
Iso, ide así pola vida.
Oe, Kim Dong-young!
- Ei! - Solta!
A onde vas?
Deixa de mirarme, fasme sentir incómodo.
Chamáchesme ti.
Toma.
Contra, son…
Si.
Como que si? Serás panoco.
Son todos os teus aforros de MK?
Xa me parecía a min que desbaldías.
Hoteis, obxectos de luxo, coches…
Vendino.
Cambiáchelo por este?
Funciona?
Como cres que cheguei aquí?
Aproveita para ir á empresa que te quere.
Por min que non sexa.
Foi culpa miña, logo?
Ti tamén o sabías?
Supoño que Su-min tiña razón.
Fas coma se nada porque te sentes incómoda.
Non foi por ti. Fíxeno por min.
Son Mantis, teño unha reputación.
Non podo traballar para calquera.
Debería montar a próxima MK.
Non te farei sentir incómoda,
pero axúdame, si?
- Por que? - Como que por que?
Porque es boa no que fas.
Non o fas nada mal.
Iso é certo. Non o fago nada mal.
Non che vou axudar.
Colaboraremos como iguais.
Pero o presi son eu.
Que esperabas?
Non haberá shows sen min.
Cres que podes conseguilos?
Falarei con algúns clientes de MK.
Trato feito?
Veña!
Custoume moito conseguilos, asignareinos segundo o nivel,
e non quero erros.
Si, presi!
Presi?
O de Dong-young foi un baixón, pero hai que seguir adiante.
- Si, vicepresi! - Vicepresi?
Minipunto para a directora executiva Yang!
Es a directora executiva?
Eses son todos os shows? Pensaba que habería máis.
Esforzádevos e xa virán máis.
Eu quedo co de nivel A. Este é para Jae-yi.
- Para a señorita Yang. - De nivel D?
Collo o de nivel B tamén.
Estoutro de nivel C para ti, Yang.
- E eu que? - Ti es crucial.
Escolle un sitio para a cea de hoxe.
O que?
Morro coa fame. Veña.
Imos, xefe.
E a min por que me chamades polo nome?
Veña, vicepresi. Vamos.
Vou!
- Que pedimos? - Budae-jjigae.
Fideos de arroz.
Epa! Non te pases.
- Arriba! - Vamos!
Xefe, como se chama a nosa empresa?
O nome!
EMPRESA MANTIS
Vamos.
INFORME DO ALBO A
INFORME DO ALBO B
INFORME C
INFORME DO ALBO C
Como tendes unhas tarifas tan baixas?
E os demais de que imos vivir?
Non me queda outra se quero levantar MK.
Pensas que me gusta?
Mesmo se conseguísemos un bo show, fáltannos talentos fiables coma ti.
Honorable presidente…
e se nos pasases algúns dos teus shows?
Os que MK prefira evitar.
De nivel A, mellor.
Ser presidente fíxote madurar.
O poderoso Mantis aprendeu a rogar.
Vasme axudar ou non?
Cunha condición.
Sabíao.
Desde que Min-kyu morreu,
hai o dobre de non afiliados.
Noutras palabras, acabou a era de cumprir as normas.
Por iso quero pór as cousas no seu sitio antes de finais de ano.
Se cooperas chegado o momento, todo irá coma unha seda.
Vas afundir a competencia coma nos vellos tempos?
Por iso a xente morre por entrar nunha empresa grande.
Pílloo agora que deixo unha.
Por que a deixas e complicas a vida?
Quita!
INFORME DO ALBO C
Por que cancelaches o show así de súpeto?
Xa tiñamos o escenario e todo.
Veña, ho. Sei que llas tes xuradas ao albo.
Terá unha morte dolorosa.
Se confías en nós…
Ola?
Outra vez?
Sería de nivel C, pero era o primeiro show en moito.
Cago en todo!
Ao menos, ti aínda fas traballo de campo.
Os asasinos teñen eccemas nas mans?
Jae-yi,
podes falar con Mantis hoxe?
Chámalle presidente, que estamos na ofi.
E que? É entre nós.
Mantis non é un de nós, logo?
Ti non llo chamas.
E conste que sei que ti tamén tes moitas queixas.
Xa temos pouco traballo e o presidente queda coa maioría de shows.
E eu que?
Ti que?
Ese show chegoulle a Han-ul.
Non che parece ben? Busca un.
Que doado é dicilo.
O único empregado é Mantis.
Ao menos, ocúpase de ti…
Chego a sabelo e marcho con Dong-young.
Oe, Bboombye!
Quen é o parvo que recicla mal no corredor?
Benvindo.
Foi el.
Non viñas da escena?
Fun por un show.
Para ti, Jae-yi.
Fallou alguén, así que é para hoxe.
Hoxe?
Para ti é pan comido.
Oe, Bboombye!
Traballaches no escenario?
Queredes probar vós?
- Si. - En serio?
Que cres que fas?
Ese traballo confieicho a ti.
Presidente…
vamos falar en privado.
Non podemos seguir así.
Hai que deixar algo para os subordinados.
- Queixáronse? - Non é iso.
Es o presidente.
Contan contigo.
Xa o sei.
Págolles e non os deixo morrer de fame.
Onde hai xefes así?
Baixei a tarifa para choiar máis e repartir as ganancias.
Pois non fagas tanto e deixa algo para os demais.
E se a cagamos nun show?
Xa queres poñer a empresa en risco?
Por que montas unha empresa se non confías en nós?
Só chegaches a ser Mantis
porque en MK confiaron en ti.
Eles non están ao meu nivel.
E eu que?
Que de que?
Ti tamén? O que faltaba.
Estou a ocuparme de ti.
Non me ías incomodar, non?
Pois o trato de favor diante do resto faime sentir incómoda.
Entendido.
Ocuparme de ti? Fóra.
Contenta?
Déchesme algún show de nivel A?
Es un ególatra
que cre que todos, eu incluída, somos inferiores.
Moi ben.
Queres todos os shows de nivel A?
Que parte non entendiches?
Fas que te preocupas por todos, pero desprézasnos. Dás noxo.
Merda.
Douche noxo?
Moi ben.
Oe!
Se non fose por min, estabas fodida. Sábelo?
Non pasaches dun xefe que che axudou por un cretino noxento coma min?
Que? Engánome?
Se detestas que te desprece, supérame e sé ti a xefa.
Que? Loitamos agora?
Eh?
Debe prestar ser ti.
Ao final, sempre tes razón.
Todo ben con Jae-yi?
Por que falas como se soubeses algo?
Falando da raíña de Roma…
Que foi, vicepresi?
Feito.
Vou dereita á casa.
Bo traballo.
Vai con coidado. Deica…
Ola?
Non queres sabelo?
Por que non a aceptarei?
Déixate de lerias e dimo.
Que cres que pasou entre Min-kyu e eu?
Dixeches que era algo persoal.
Séguenme uns clientes.
Amolábame…
que houbese alguén
mellor ca min á miña beira.
Quen sodes?
Tanto ten.
Non quero sabelo.
Mirade, teño un día de merda.
Nin se vos ocorra fuxir.
A ningún.
Ter talento é un agasallo enorme.
Pero un talento mediocre
pode ser unha maldición.
Por que Han-ul e non eu?
Se fosen puñais de verdade, estarías ferida.
Pola túa cara, non te decataras. Era de esperar.
Alguén me dixo
que nunca acadarías o nivel de Lee Han-ul.
Shin Jae-yi…
nunca acadará o seu nivel.
Nunca?
Nunca.
Pois usemos armas de verdade.
Déixame loitar
contra el con armas.
Pero ti sabes o que estás a pedir?
Sei, si.
Pediríao se non o soubese?
Non me desgusta a xente así.
Vouno pensar.
Se podo enfrontarme a el ou non?
Non.
Se…
te deixo marchar ou non.
Vasme botar?
Por dicir que quería loitar contra el?
Non podemos ignorar os riscos. Debemos protexer os mellores activos.
E vós sempre dades problemas.
Díxoo o presidente, non?
Usou a palabra "nunca".
E ti aceptáchelo
coma un imbécil de merda.
Ves? Sabía que darías problemas.
En serio dixo que loitaría con armas reais?
Parécese moito a min.
Sobre todo,
en como pelexa pola vitoria con unllas e dentes.
Para xa.
Non vas acabar ben.
Vaite foder.
Cabrón de merda!
Sabía que me consideraba un rival.
Pero iso non significa que queira matarme.
Eu tampouco quería matar a Cha Min-kyu.
Debiches contarmo hai tempo.
Non pensaba que seguiriades tan unidos.
Ao deixares a empresa…
garda as distancias con Han-ul.
Estar con alguén a quen non superarás
é demasiado cruel para ti.
Ao final, eu tampouco…
me distanciei de Cha Min-kyu.
Estaba resentido con el,
pero tamén o admiraba.
Agarda!
Jae-yi!
Que tal estás?
Son eu, Dong-young.
Jae-yi non quedou á miña beira.
Quedei eu á dela.
Se teimas en mantela cerca,
déixallo claro pronto.
O que significa "nunca".
Se xa cansaches de xogar, dá a cara!
Xa cho dixen. Pódeme a curiosidade.
De verdade Mantis é mellor ca ti?
Por que traballas para el?
Co arteria que es.
- Non chamou Jae-yi, non? - Non.
- Jae-yi. - Jae-yi!
Que raio andabas a…?
Ven comer.
Non me apetece.
Cabrón!
Onte bebiches, non?
Non tal.
Deberías estar traballando.
Que non bebín. ho.
E non hai traballo.
Agora replicas? Vai para fóra, cretino.
- Que foi? - Vai de chulo.
Para xa e déixao comer.
E ti onde andabas?
Tiña cousas que facer.
Como que?
Cousas.
Que cousas?
Non me escoitaches?
- Teño que te informar de todo? - Si.
E logo?
Non o sabes?
Porque son o teu xefe.
O teu superior.
Vale.
Pois vamos fóra.
Deberiamos saír?
Colleron as armas.
Mantis dixo que quedásemos.
Como cres que sairá ela dunha pelexa contra Han-ul?
Adestrou mentres el tangoneaba.
Estás preocupado ou só é curiosidade?
Á merda, eu saio.
Ei!
Non te esforces.
Logo respondes unhas preguntas.
Falas coma se foses gañar.
É un feito, non unha posibilidade. E nunca cambiará.
Hostia puta. Non me fodas!
Que medo deu iso.
Desde cando es tan boa?
Veña, xa o pillo.
Xa está ben.
De todos os xeitos, agora es a presi.
Vamos. Esperan por nós.
Vide se queredes.
Ves? Unha experta móvese doutro xeito.
É completamente distinta.
Nos tempos que corren, todos queren matar alguén.
Unha experiencia vicaria.
Como ides?
Desde que MK nos pasa traballo, non damos abasto.
Se MK vos pasa traballo, han estar liquidando os non afiliados.
Non estragues a túa mocidade e únete a nós.
Non teñen futuro. O futuro somos nós.
Sóbranos financiamento.
A nosa presi? Agora mesmo é a ama.
A primeira presidenta do sector.
E Mantis tocou fondo.
Sabía que foras ti.
O que?
Preparácheslle o terreo a Jae-yi.
Si, ho. Como se puidese.
- Hostia puta. - O vídeo que gravaras…
Non me fodas, viuno todo o mundo.
Non fun eu.
Pediuche Jae-yi que o publicases?
A presi tamén estaba en contra.
Xa.
Que che dixen? Nos negocios, a aparencia éo todo.
Márketing e RR. PP.
A xogadora descoñecida que derrotou o invencible Mantis.
E é unha muller.
Ocorréuseme un alcume para ti.
Sabías que os lagartos comen mantis?
Lagarto?
Caralludo, non?
Gústame Lagarto. Acáeche.
Quedo co meu nome.
Lagarto,
vou ir ao gran.
Sabes as regras que puxera MK?
De verdade hai que seguilas?
Poida que estean a esvaecer,
pero rexen a nosa profesión.
Ten principios se non queres levar unha tenda.
Regras e principios?
Son coma un semáforo.
Ese semáforo púxoo Cha Min-kyu, e xa está morto.
Ai, xa!
Aínda queda Dokgo.
É tan incrible como din?
É demasiado para o Lagarto?
Daquela insinúas que…
non son as regras.
O problema é quen as acata, non?
Non aturo o tipo ese.
Rexeitoume.
Así que…
ti non me rexeites, Lagarto.
Por que o traes ti en persoa?
Podías mandar un subordinado.
Non facía falta.
Mira para ti, estás desleixado.
Grazas.
Por pasarnos os traballos máis merda.
Se non os queres, alá ti.
Acaso dixen que non os quería? Deiche as grazas, non si?
Déixame pasar.
Fai o que che pedín na asemblea e os shows de nivel A son todos teus.
As tríades chinesas están en guerra.
Eu tamén son de MK,
estou a favor de ter normas.
Pero seguro que a miña cooperación serve de algo?
Eu tamén vin o vídeo.
Ultimamente, oio falar moito da empresa de Jae-yi.
Disque medrou moito.
Fáiseche auga na boca, non?
Pois quen moito abarca, pouco aperta.
Non volves á empresa, logo?
Contra, que cara máis fea ten o tipo este.
Quen máis lles pasa shows?
Só reciben un par ao mes para evitar sospeitas.
Que non lles chegue nada.
Si, señor.
Han-ul…
se non vas a MK por min…
En serio, por min non te preocupes.
Queres probar?
De verdade?
- E ti o de nivel D? - Ninguén te obriga.
Non, é meu.
Segura que podes, si?
- Directora executiva? - Abofé que si. Déixamo a min.
Merda!
Señorita Yang!
Dixeras que podías!
Que fas na miña escena?
Como non ía vir co mal que vas?
Aínda non rematei.
Á cola, meu.
Aínda non acabei coa moza.
Señorita Yang!
Merda, de verdade.
Como non o arranxes xa, bótote.
- Quedan 30 segundos. - O que?
Hostia.
Á merda.
Vinte segundos.
Quince!
Dez,
nove,
oito,
sete,
seis,
cinco,
catro,
tres, dous…
un!
Pouco lle faltou.
LIMPADOR
Si, son Mantis.
Cómpreme unha limpeza.
Non esperaba que un nivel B fose tan doado.
Seguro que os de nivel A tamén son pan comido.
A propósito, en serio vas facer o nivel D?
Oe, estoute falando. A onde vas?
Boas.
Si, Mantis.
- Toma. - Veña, non deberías facelo.
Non pasa nada.
Que fas? Estamos en números vermellos.
Xa. Toma. Merca algo para a asemblea xeral.
Grazas.
Ese non é Mantis?
Ola, Mantis.
Canto tempo.
- Tes unha empresa, non? - Si.
Ela é a túa única empregada?
Si, con unha basta.
Chegamos tarde.
Veña, deica.
Pouco traballo has ter.
Supoño que Mantis xa non é o que era.
Cago en todo.
Déixao, imos quedar mal.
Vamos.
Xa está aquí.
Mimá, presidenta Shin.
Puxeches un alcume. Non era Lagarto?
Canto tempo.
Non puxen tal.
Vamos dentro.
Como todos sabedes,
distancieime deste mundo moito tempo.
A xente quería saber
por que volveu Dokgo.
É certo que mo pediran moitos colegas…
pero volvín polo sentido do deber,
para protexer o legado do anterior presidente,
que me fixo retirarme.
Por legado,
entendes as regras?
Son Shin Jae-yi de JB.
Coñézote ben. Queres dicir algo?
Non vés predicar, e aínda así, non vas ao gran.
Impórtache que unha novata che resuma o discurso?
Non te cortes.
"A ver, cretinos, andades a infrinxir as normas.
Así que MK vai intervir como nos vellos tempos
para darlles unha malleira aos infractores."
Non era iso?
Grazas ás regras diminuíron os non afiliados,
pero as empresas pequenas tamén recibían menos traballo.
Infrinxíronas para non ir a pique
e, como resultado,
tiveron que pechar.
Propós que ignoremos as regras para volver á era dos non afiliados?
Só digo que reconsideremos o enfoque
se non dá resultado malia a boa intención.
É tan difícil de entender?
Pensaba que era unha asemblea xeral, non un torneo de debate soporífero.
Sexa o que sexa, non podo máis. Vamos acabando e marchamos á casa.
Escoitade!
"Xa non podo cumprir as regras."
Alzade a man!
"Quero descartar shows autorizados mesmo se a empresa sae perdendo."
"Por unha boa pasta, asasino animais e nenos."
A ver esas mans.
Arranxado?
- Listo. - Non, as regras cúmprense.
Se non as cumprimos, recibiremos un castigo.
O que?
Pero por que
é MK quen castiga?
Co de Gil Boksoon…
morreron cinco colegas nunha noite.
MK fixo unha investigación interna e aí quedou todo.
E por riba,
morreron no proceso un director e a directora de MK.
E para rematar…
o verdadeiro presidente de MK tamén acabou morto.
Segue MK tendo dereito a castigar?
Se non, quen o vai facer?
O castigo só é eficaz se o impón o máis forte.
Déixame intentalo.
Estarás á altura?
Abofé.
Daquela, non che importa demostralo aquí e agora?
En absoluto.
Presidente!
En que estabades pensando?
Abre os ollos, Han-ul.
Voume emocionar.
- O teu amigo aforrouche a vergoña. - Han-ul!
Abre os ollos.
A quen lla aforrou?
Han-ul! Acorda!
Vaime dar algo. Han-ul!
Acorda, por favor.
En serio, que fago?
Xa te podes erguer.
Que me doe aí!
Iso doe, carallo.
Fixéchelo á mantenta?
Non, iso é todo.
Viña buscando sangue.
Como siga así…
Entendido.
…non poderei deixalo pasar.
Sabes que non é a súa intención.
A culpa é do imbécil inmaturo.
Daquela, que?
A ver, iso é todo?
Por agora vale.
Eu xa cumprín, agora tócache.
- Todos os de nivel A. - Remataches os que che dei?
Rematei un,
o outro estará ao final do día.
Falamos cando remates ese.
- Pasou algo interesante? - Pois si.
Ven aquí un momento.
Que queres?
Tranquilo, non vas morrer.
Agarda!
Isto quere dicir que agora imos contra MK?
Non é demasiado pronto?
Estamos comezando.
Aceptei o risco cando me unín a Benjamin.
Só hai que facer de can submiso ata poderlle facer fronte a MK.
Que queres dicir?
Amañarei as contas con Dokgo cando o decida eu, coas miñas condicións.
Antes, morderei a man que me dá de comer.
Traizoarás o señor Jo?
Non sería a primeira vez.
Mimá.
Xa vexo.
Sabía que este día chegaría.
Xa, non?
Debiches retirarte ao tornar en non afiliado.
Rómpeme o corazón.
Acaba rápido.
Antes de morrer,
quero ver do que es capaz.
Por que pechas os ollos, logo?
Abre iso.
Quedo co torso.
Só hai que enviar a testa.
Falo porque te sentes mal ou culpable?
Rápido, cámbialle a roupa. Non temos tempo.
Isto é unha infracción.
Vaiche traer problemas.
MK non lle prestará atención a un show deste nivel.
Hostia puta, ata o final…
Agora tamén se clasifican as vidas humanas?
Que son, logo?
Nivel C?
Cago en todo.
Acaba comigo.
Que fas?
Que me mates, hostia.
Que pasa?
E logo? Íache agradecer que me salvases esta vida inútil?
Por que culpas os demais de arruinarche a vida?
A culpa é da túa incompetencia.
Como moito, es nivel D.
Ves?
Contento?
Ademais, non queres morrer.
Se non, aínda te habías resistir.
Vai a onde non te coñezan
e vive o que che queda nas sombras.
Se mo pedises, facíacho eu.
Xa o sei.
VELLO DOKGO
Ola, vello.
Ou sexa, presidente.
Estaba para chamarte.
Todo arranxado.
Jae-yi que?
Mandoume unha mensaxe.
Cal?
Non aceptarás, verdade?
Como é dunha novata,
debo responder en consecuencia.
Iso é…
Que dis, vello?
Se te metes, non sairás ben.
O carallo do Benjamin ese está a xogar con vós.
Ninguén xoga comigo, sigo o xogo.
A ver, atende. Vou…
Que me escoites! Valo arranxar sen derramar sangue.
Como?
Se consigo que se retracte
e retire o puñal, con iso abonda?
E iso como me vai axudar?
Axudarache.
Mantis…
regresará a MK.
Tes 24 horas para arranxalo.
LEE HAN-UL
O número ao que chama…
Su-min.
Dime.
Avisa a todo o mundo dun funeral.
Presidenta Shin, alégrame que chegues a tempo.
Todo ben?
Entra.
Temos que falar.
Bae-soo…
Liquideino eu.
Cando pechou, vivía de shows non autorizados.
Por que mo contas?
Para que?
Bótasme a culpa?
En realidade, foi culpa miña.
Mandar o puñal…
non foi cousa túa, non?
Mandeillo eu.
Retírao.
Por que?
Porque non quero ir ao teu funeral.
Quédanme motivos para facerche caso?
Non estou por riba de ti?
Tanto odiabas que estivese eu por riba?
É o motivo polo que…
querías matarme?
Iso che dixo Dokgo?
Non te aturaba nin a ti…
nin a min mesma.
Por que eras sempre ti e nunca eu?
E ti por que quedaches á miña beira coma un pánfilo?
Pódelo explicar?
Se tan pouco che gustaba terme á túa beira…
por que non marchaches?
Iso sería fuxir.
Non quería fuxir de ti.
Tendinche a man despois de perder.
Sábelo?
A man dáse desde a mesma altura.
Con palabras xa non nos imos convencer.
Ven fóra.
- Ei! - Que está pasando?
Isto que é?
Que…
Mi madriña.
Mimá.
Grazas por asistiren ao meu enterro.
Pero que…
Que…
Canto tempo.
Xefe.
Non fai falta cancelar o enterro.
Xa falei con MK.
Mandan outra persoa por min.
Que carallo fas?
Pensei no que dixeches.
Se cadra, non me necesitades,
pero decateime
de que tampouco vos convén terme preto.
Su-min, fóra.
Desta si que a fixeches boa.
Sabes que non te podo cubrir, non?
Si.
Que desfeita.
É o que me mandou Jae-yi.
Non puiden preparar outro.
Teño que aceptalo, non?
Só…
che amoso respecto porque es Mantis.
Cando quedaches con Jae-yi?
Vereina antes ca a ti.
Avisa cando decidas hora e sitio.
Que frío!
Como foi mandarlle o puñal a Min-kyu?
Non moi distinto de como te sentes.
Emisor e receptor séntense fatal.
Estás destinado a recibilo da persoa máis achegada.
Hostia puta!
Queres matala ou protexela?
Xa…
Se queres protexer algo, protéxeo.
Jae-yi.
Pero ese mestre teu é moi forte.
Que dixeches?
Que lle mandei o puñal a Jae-yi.
MAÑÁ ÁS 17:00, MK
Faga o que faga, acabará mal,
así que vou complicar as cousas.
Colle as chaves.
Queda coa carraca esa.
Isto parece unha despedida. Volves mañá.
Marcho.
Agora que o penso,
ao mellor a B tamén lle gustaba A.
O que?
Falo de A e B, os amigos de vello.
Iso é o que…
C, que estaba tola por A, pensa.
Véxote mañá.
LEE HAN-UL
Estás de camiño?
Isto é inútil.
Só quero aumentar as nosas posibilidades.
Agardo no primeiro piso. Falamos mentres subimos.
Agarda arriba.
Non sobes?
Aínda queda tempo.
A presidenta Shin Jae-yi xa subiu.
Merda.
Que pasa?
A quen esperabas atopar?
Pensabas que tiñas posibilidades nun dous contra un.
Igual así é mellor.
Ai, si?
Liquídote antes de chegar ela.
Ti a min?
Explícoche o que vou facer.
Abalánzome sobre ela así que abra a porta.
Se ves un oco na miña defensa,
vai por el.
Que pasa?
Tanto doe?
Que fas? Shin Jae-yi!
Entendiches, presidenta?
Isto non é un dous contra un.
Somos eu, Mantis e a súa debilidade.
Quere provocarte. Nin caso.
Céntrate!
Que carallo fas?
Vai á merda.
Non é un dous contra un.
E un todos contra todos.
En serio?
Canto tempo, Shin Jae-yi.
Que che dixen?
Non perdas o tempo con ela.
Móvete!
Tanto esforzo para un só golpe.
Agora estamos a pre.
Estamos todos igual de mal.
Seica Jae-yi é máis lista ca ti.
Pero de pouco serve.
Vello, non pensaba facer isto.
Pero vouche amosar…
o significado de "nunca".
Observa.
Tómao en serio!
Pois motívame.
Non me mires así.
Retírate.
Deixarémolo así.
Retírate.
Outra vez non.
Eu tampouco te quero matar.
Ese é o teu problema.
Isto non acabará ata que un de nós morra.
Era necesario?
Compadéceste da xente…
e só acaban máis desgraciados.
Tendíchesme a man por compaixón.
Sabía que me deixaras gañar.
Ás veces, arrepíntome.
Debín facer…
coma se nada e collerte da man.
Que pasaría?
Non.
Fixeches ben.
Lograches o que querías.
Ben feito.
É un mundo cruel.
Os fortes devoran os débiles,
espréitanos e cázanos.
Como podemos vivir nun mundo así?
Deberiamos aprender del.
Tornar poderosos e crueis.
Cal pensades que é a primeira condición do poder?
A autoridade!
A riqueza!
A riqueza dos nosos pais!
A última ten sentido.
Riqueza e autoridade
non son condicións para o poder, senón os seus trofeos.
Creo que a primeira condición
é sermos oportunos.
Nun mundo onde os amigos vólvense inimigos, e viceversa,
ás veces toca que nos cacen e ás veces, cazar.
Ás veces, toca loitar
e ás veces evitalo.
Saber o momento xusto para atacar
é o comezo do éxito.
Bo discurso.
Espero que a miña mensaxe chegue á mocidade.
Estivo moi ben.
Gustouche?
Sentinme identificada. Sobre todo, co do momento de atacar.
Esa era a idea.
A adquisición de MK vai ben?
Si, pronto finalizará.
Parabéns. Escollín a persoa acaída para o traballo.
- Adorei facerte ascender. - Débocho todo a ti.
Quero un informe para mañá.
Bo día.
Cando atacamos?
Pronto.
Espera.
Deillo a unha empresa desesperada por un show de nivel A.
Que foi, merdeiro?
Non che dixera que te ía matar?
Subtítulos: Jeiry Castellano